ddrg/super_eurlex huggingface dataset:
Euroopa Liidu Teataja L 348 , 30/12/1977 Lk 0053 - 0053

Soomekeelne eriväljaanne: Peatükk 3 Köide 9 Lk 0145

Kreekakeelne eriväljaanne: Peatükk 03 Köide 19 Lk 0226

Rootsikeelne eriväljaanne: Peatükk 3 Köide 9 Lk 0145

Hispaaniakeelne eriväljaanne: Peatükk 03 Köide 13 Lk 0169

Portugalikeelne eriväljaanne Peatükk 03 Köide 13 Lk 0169



Komisjoni määrus (EMÜ) nr 2962/77, 23. detsember 1977, millega muudetakse määrust (EMÜ) nr 616/72 oliiviõli eksporditoetuste ja -maksude kohaldamise üksikasjalike eeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 1707/73, [2] võttes arvesse nõukogu 27. oktoobri 1966. aasta määrust nr 162/66/EMÜ õli- ja rasvakaubanduse kohta ühenduse ja Kreeka vahel, [3] võttes arvesse nõukogu 27. juuni 1967. aasta määrust nr 171/67/EMÜ oliiviõli eksporditoetuste ja impordimaksude kohta, [4] viimati muudetud määrusega (EMÜ) nr 2429/72, [5] eriti selle artiklit 11, ning arvestades, et: komisjoni 23. detsembri 1977. aasta määruse (EMÜ) nr 2960/77 (millega sätestatakse sekkumisametite valduses oleva oliiviõli müügi üksikasjalikud eeskirjad) [6] artikli 16 kohaselt ei anta pakkumismenetluse tulemusena eksporditava õli puhul eksporditoetust; teatavatel juhtudel segatakse pakkumismenetluse teel eksportimiseks müüdud õli enne eksporti õliga, mis on ostetud ühenduse turult; seetõttu tuleks täpsustada, et eksporditoetus on ette nähtud turult ostetud õli jaoks, samuti turult ostetud töödeldud õli jaoks, mida kasutatakse eksporditava õli hulka segamiseks; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Komisjoni 27. märtsi 1972. aasta määruse (EMÜ) nr 616/72 (oliiviõli eksporditoetuste ja -maksude kohaldamise üksikasjalike eeskirjade kohta) [7] artiklit 1 muudetakse järgmiselt: "Artikkel 1 1. Eksporditoetust antakse üksnes oliiviõlide jaoks, mille oleiinhappena väljendatud vabade rasvhapete sisaldus on maksimaalselt 30 grammi 100 grammi kohta. 2. Kui eksporditav oliiviõli on segu, mis kuulub alamrubriiki 15.07 A II ja koosneb: a) õlist, mis on ostetud pakkumismenetluse käigus eksportimiseks ja b) õlist, mis on ostetud otse ühenduse turult, antakse alamrubriiki 15.07 A II kuuluva õli jaoks kindlaksmääratud eksporditoetust üksnes nende koguste puhul, mis on ostetud otse ühenduse turult." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 1977 Komisjoni nimel asepresident Finn Gundelach [1] EÜT 172, 30.9.1966, lk 3025/66. [2] EÜT L 175, 29.6.1973, lk 5. [3] EÜT 197, 29.10.1966, lk 3393/66. [4] EÜT 130, 28.6.1967, lk 2600/67. [5] EÜT L 264, 21.11.1972, lk 1. [6] EÜT L 348, 30.12.1977, lk 46. [7] EÜT L 78, 31.3.1972, lk 1. --------------------------------------------------
Euroopa Liidu Teataja L 076 , 18/03/1978 Lk 0008 - 0008

Soomekeelne eriväljaanne: Peatükk 3 Köide 9 Lk 0176

Hispaaniakeelne eriväljaanne: Peatükk 03 Köide 13 Lk 0253

Rootsikeelne eriväljaanne: Peatükk 3 Köide 9 Lk 0176

Portugalikeelne eriväljaanne Peatükk 03 Köide 13 Lk 0253



Komisjoni määrus (EMÜ) nr 554/78, 17. märts 1978, millega muudetakse määrust (EMÜ) nr 2182/77 seoses külmutatud veiseliha müügiga sekkumisvarudest ühenduses töötlemiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 425/77, [2] eriti selle artikli 7 lõiget 3, ning arvestades, et: veiseliha tagaveerandite müümiseks vastavalt komisjoni 30. septembri 1977. aasta määrusele (EMÜ) nr 2182/77 (milles sätestatakse üksikasjalikud eeskirjad külmutatud veiseliha müümiseks sekkumisvarudest ühenduses töötlemiseks ja millega muudetakse määrust (EMÜ) nr 1687/76) [3] tuleks sätestada, et teatavaid jaotustükke, mille töötlemine ei ole nende hinna ja kvaliteedi tõttu otstarbekas, lubatakse eemaldada enne töötlemist; seetõttu oleks vaja muuta määrust (EMÜ) nr 2182/77; määruse (EMÜ) nr 2182/77 artikli 4 lõikes 1 nähakse ette, et enne müügilepingu sõlmimist esitatakse toodete töötlemist garanteeriv tagatis; lähtudes kogemusest on vaja kindlaks määrata kõnealuse tagatise esitamise tähtaeg, et vältida võimalike ostjate põhjendamatuid viivitusi müügilepingute sõlmimisel; peale selle on vaja võtta üleminekumeede tehingute jaoks, mille üle praegu läbirääkimisi peetakse; käesoleva määrusega ettenähtud meetmed on kooskõlas veiseliha- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EMÜ) nr 2182/77 artikli 1 lõikes 2 ja selle lisas jäetakse välja sõna "külmutatud". 2. Määruse (EMÜ) nr 2182/77 artiklile 1 lisatakse järgmine lõik: "4. Käesoleva määruse kohaldamisel võib tagaveerandeid töödelda pärast järgmiste jaotustükkide eemaldamist: filee ja sirloin. Sellisel juhul käsitatakse 100 kilogrammi kondiga tagaveerandeid pärast filee ja sirloini eemaldamist samaväärseina 66 kilogrammi kondita lihaga." Artikkel 2 Määruse (EMÜ) nr 2182/77 artikli 4 lõike 1 esimene lõik muudetakse järgmiselt: "1. Toodete töötlemise garanteerimiseks arvutatud tagatis esitatakse enne müügilepingu sõlmimist hiljemalt kahe nädala jooksul pärast ostutaotluse või -pakkumise esitamist selle liikmesriigi pädevale asutusele, kus töötlemine toimub. Tagatis esitatakse kõnealuse liikmesriigi vääringus." Artikkel 3 Määruse (EMÜ) nr 2182/77 alusel esitatud ostutaotluste või -pakkumiste puhul esitatakse nimetatud määruse artikli 4 lõikes 1 osutatud tagatis hiljemalt 31. märtsil 1978. Artikkel 4 Käesolev määrus jõustub 20. märtsil 1978. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. märts 1978 Komisjoni nimel asepresident Finn Gundelach [1] EÜT L 148, 28.6.1968, lk 24. [2] EÜT L 61, 5.3.1977, lk 1. [3] EÜT L 251, 1.10.1977, lk 60. --------------------------------------------------
Euroopa Liidu Teataja L 119 , 03/05/1978 Lk 0007 - 0007

Soomekeelne eriväljaanne: Peatükk 1 Köide 1 Lk 0143

Kreekakeelne eriväljaanne: Peatükk 01 Köide 4 Lk 000P

Rootsikeelne eriväljaanne: Peatükk 1 Köide 1 Lk 0143

Hispaaniakeelne eriväljaanne: Peatükk 01 Köide 2 Lk 0129

Portugalikeelne eriväljaanne Peatükk 01 Köide 2 Lk 0129



Nõukogu määrus (EURATOM, ESTÜ, EMÜ) nr 913/78, 2. mai 1978, millega muudetakse määrust (EMÜ, Euratom, ESTÜ) nr 260/68, millega on kehtestatud Euroopa ühendustele makstavate maksude kohaldamise tingimused ja kord EUROOPA ÜHENDUSTE NÕUKOGU, võttes arvesse Euroopa ühenduste ühtse nõukogu ja ühtse komisjoni asutamislepingut, võttes arvesse Euroopa ühenduste privileegide ja immuniteetide protokolli, eriti selle artiklit 13, võttes arvesse komisjoni ettepanekut ning arvestades, et: nõukogu 29. veebruari 1968. aasta määrust (EMÜ, Euratom, ESTÜ) nr 260/68, millega kehtestatakse Euroopa ühendustele makstavate maksude kohaldamise tingimused ja kord, [1] viimati muudetud määrusega (ESTÜ, EMÜ, Euratom) nr 1544/73, [2] on tarvis muuta, võtmaks arvesse nõukogu 2. mai 1978. aasta määrust (Euratom, ESTÜ, EMÜ) nr 912/78, millega muudetakse Euroopa ühenduste ametnike personalieeskirju ja ühenduste muude teenistujate teenistustingimusi, [3] ON VASTU VÕTNUD KÄESOLEVA MÄÄRUSE: Artikkel 1 - "personalieeskirjade artikli 70a kohaselt." Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. mai 1978 Nõukogu nimel eesistuja K. B. Andersen [1] EÜT L 56, 4.3.1968, lk 8. [2] EÜT L 155, 11.6.1973, lk 6. [3] EÜT L 119, 3.5.1978, lk 1. --------------------------------------------------
Euroopa Liidu Teataja L 132 , 20/05/1978 Lk 0052 - 0052

Soomekeelne eriväljaanne: Peatükk 3 Köide 9 Lk 0235

Kreekakeelne eriväljaanne: Peatükk 03 Köide 21 Lk 0041

Rootsikeelne eriväljaanne: Peatükk 3 Köide 9 Lk 0235

Hispaaniakeelne eriväljaanne: Peatükk 03 Köide 14 Lk 0032

Portugalikeelne eriväljaanne Peatükk 03 Köide 14 Lk 0032



Komisjoni määrus (EMÜ) nr 1026/78, 19. mai 1978, millega muudetakse määruse (EMÜ) nr 2182/77 teatavaid üksikasjalikke eeskirju seoses külmutatud veiseliha müügiga sekkumisvarudest ühenduses töötlemiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 425/77, [2] eriti selle artikli 7 lõiget 3, ning arvestades, et: alates komisjoni 30. septembri 1977. aasta määruse (EMÜ) nr 2182/77 (millega sätestatakse üksikasjalikud eeskirjad külmutatud veiseliha müügiks sekkumisvarudest ühenduses töötlemiseks ja muudetakse määrust (EMÜ) nr 1687/76, [3] muudetud määrusega (EMÜ) nr 554/78 [4]) jõustumisest on kogemused näidanud, et teatavaid sätteid sekkumisametite teabevahetuse kohta on vaja laiendada; sekkumisametite töö hõlbustamiseks juhtudel, mil töötlejaks on keegi muu isik kui liha ostja ning kui töötlemistagatisest jäädakse ilma, tuleks sõnaselgelt sätestada, et selle tagatise peab esitama nimetatud ostja; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 2182/77 muudetakse järgmiselt. 1. Artikli 3 lõiget 3 muudetakse järgmiselt: "3. Määruse (EMÜ) nr 1687/76 artikli 13 lõike 3 kohaldamisel teatab tooteid hoidev sekkumisamet viivitamata selle liikmesriigi pädevale asutusele, kus toimub töötlemine, taotluse esitamisest või ostupakkumisest." 2. Artikli 3 lõike 3 järele lisatakse järgmine lõige: "4. Müügilepingu sõlmimisel edastab tooteid hoidev sekkumisamet viivitamata selle liikmesriigi pädevale asutusele, kus toimub töötlemine, müügilepingu tõestatud koopia." 3. Artikli 4 lõike 1 esimest lõiku muudetakse järgmiselt: "1. Enne müügilepingu sõlmimist esitab artiklis 3 osutatud töötleja selle liikmesriigi pädevale asutusele, kus toimub töötlemine, tagatise, mille summa on arvutatud selliselt, et see garanteeriks toodete töötlemise. Tagatis esitatakse kõnealuse liikmesriigi vääringus." 4. Artikli 5 lõikes 2 asendatakse sõnad "viie kuu" sõnadega "seitsme kuu". Artikkel 2 Käesolev määrus jõustub 22. mail 1978. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. mai 1978 Komisjoni nimel asepresident Finn Gundelach [1] EÜT L 148, 28.6.1968, lk 24. [2] EÜT L 61, 5.3.1977, lk 1. [3] EÜT L 251, 1.10.1977, lk 60. [4] EÜT L 76, 18.3.1978, lk 8. --------------------------------------------------
Euroopa Liidu Teataja L 252 , 14/09/1978 Lk 0001 - 0001

Soomekeelne eriväljaanne: Peatükk 7 Köide 2 Lk 0036

Hispaaniakeelne eriväljaanne: Peatükk 02 Köide 5 Lk 0046

Rootsikeelne eriväljaanne: Peatükk 7 Köide 2 Lk 0036

Portugalikeelne eriväljaanne Peatükk 02 Köide 5 Lk 0046



Nõukogu määrus (EMÜ) nr 2112/78, 25. juuli 1978, millega kiidetakse heaks 14. novembri 1975. aasta Genfi tollikonventsioon TIR-märkmike alusel toimuva rahvusvahelise kaubaveo kohta (TIR-konventsioon) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni soovitust ning arvestades, et: 14. novembril 1975. aastal Genfis TIR-märkmike alusel toimuva rahvusvahelise kaubaveo suhtes sõlmitud tollikonventsiooniga (TIR-konventsioon) kehtestatakse uued sätted, mis käsitlevad maanteesõidukite abil toimuvat rahvusvahelist kaubavedu; need sätted aitavad kaasa rahvusvahelise kaubanduse harmoonilisele arengule kooskõlas Euroopa Majandusühenduse eesmärkidega; seepärast tuleks TIR-konventsioon ühenduse nimel heaks kiita, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse Euroopa Majandusühenduse nimel heaks 14. novembril 1975. aastal Genfis TIR-märkmike alusel toimuva rahvusvahelise kaubaveo suhtes sõlmitud tollikonventsioon (TIR-konventsioon). Konventsiooni tekst ja lisad on lisatud käesolevale määrusele. Artikkel 2 Nõukogu eesistuja on volitatud andma ühenduse nimel ratifitseerimiskirja hoiule kooskõlas konventsiooni [1] artikli 52 lõike 1 punktiga b. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuli 1978 Nõukogu nimel eesistuja K. von Dohnayi [1] Nõukogu peasekretariaat avaldab konventsiooni jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 246 , 08/09/1978 Lk 0007 - 0008

Soomekeelne eriväljaanne: Peatükk 7 Köide 2 Lk 0034

Kreekakeelne eriväljaanne: Peatükk 07 Köide 2 Lk 0079

Rootsikeelne eriväljaanne: Peatükk 7 Köide 2 Lk 0034

Hispaaniakeelne eriväljaanne: Peatükk 07 Köide 2 Lk 0123

Portugalikeelne eriväljaanne Peatükk 07 Köide 2 Lk 0123



Komisjoni määrus (EMÜ) nr 2116/78, 7. september 1978, millega muudetakse määrust (EMÜ) nr 2598/70, millega määratakse kindlaks nõukogu 4. juuni 1970. aasta määruse (EMÜ) nr 1108/70 I lisas esitatud raamatupidamisaruande vormide eri kululiikidesse märgitavad andmed EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 4. juuni 1970. aasta määrust (EMÜ) nr 1108/70, millega kehtestatakse infrastruktuurikulude raamatupidamissüsteem raudtee-, maantee- ja siseveetranspordi suhtes, [1] eriti selle artikli 9 lõiget 1, võttes arvesse komisjoni 18. detsembri 1970. aasta määrust (EMÜ) nr 2598/70, millega määratakse kindlaks nõukogu 4. juuni 1970. aasta määruse (EMÜ) nr 1108/70 I lisas esitatud raamatupidamisaruande vormide eri kululiikidesse märgitavad andmed, [2] võttes arvesse valitsuste ekspertidest koosneva komitee liikmete arvamusi ning arvestades, et: tuleks täpsustada raudtee infrastruktuuridega seotud kululiigid, et kindlaks teha kulude kogusumma ning osa, mille kannavad raudtee-ettevõtjad, ON VASTU VÕTNUD KÄESOLEVA MÄÄRUSE: Ainus artikkel Määruse (EMÜ) nr 2598/70 II lisa muudetakse vastavalt käesoleva määruse lisale. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. september 1978 Komisjoni nimel komisjoni liige Richard Burke [1] EÜT L 130, 15.6.1970, lk 4. [2] EÜT L 278, 23.12.1970, lk 1. -------------------------------------------------- LISA Määruse (EMÜ) nr 2598/70 II lisa A. ÜLDMÄRKUSED "Raudtee puhul tuleb mahaarvatavad summad eraldi esitada. Need summad võivad olla seotud eelkõige kompensatsiooniga, mis on saadud järgmiste kulude katteks: - infrastruktuurikulud (määruse (EMÜ) nr 1107/70 [1] artikli 3 lõike 1 punkt b), - vanaduspensioni ja muude pensionidega seotud maksed (määruse (EMÜ) nr 1192/69 [2] artikli 4 lõike 1 punkt c, III klass)." [1] EÜT L 130, 15.6.1970, lk 1. [2] EÜT L 156, 28.6.1969, lk 8. --------------------------------------------------
Euroopa Liidu Teataja L 303 , 28/10/1978 Lk 0001 - 0001

Kreekakeelne eriväljaanne: Peatükk 11 Köide 13 Lk 0125

Hispaaniakeelne eriväljaanne: Peatükk 11 Köide 11 Lk 0163

Portugalikeelne eriväljaanne Peatükk 11 Köide 11 Lk 0163



Nõukogu määrus (EMÜ) nr 2454/78, 19. september 1978, kokkuleppe sõlmimise kohta kirjade vahetuse teel, millega muudetakse Euroopa Majandusühenduse ja Norra Kuningriigi vahelist lepingut teatavate tollitariifistiku tootekirjelduste kohandamise osas EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: seoses Tollikoostöönõukogu 18. juuni 1976. aasta soovitusest tulenevate muudatuste ning teatavate ühisesse tollitariifistikku ja Norra tollitariifistikku tehtavate ühepoolsete muudatustega tuleks Euroopa Majandusühenduse ja Norra Kuningriigi vahelises lepingus [1] kohandada teatavaid tollitariifistiku tootekirjeldusi; samuti on vaja muuta eespool nimetatud lepingut selleks, et kehtestada tollitariifistiku tootekirjelduste kohandamise lihtsustatud kord lepinguosaliste tariifidesse edaspidi tehtavate muudatuste korral, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahelise lepingu muutmist käsitlev kirjade vahetuse teel sõlmitud kokkulepe. Kokkuleppe tekst on lisatud käesolevale määrusele. Artikkel 2 Nõukogu eesistuja on käesolevaga volitatud määrama isiku, kellel on õigus kokkuleppele alla kirjutada ja see ühenduse suhtes siduvaks muuta. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 1978. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. september 1978 Nõukogu nimel eesistuja H.-D. Genscher [1] EÜT L 171, 27.6.1973, lk 2. --------------------------------------------------
Euroopa Liidu Teataja L 303 , 28/10/1978 Lk 0025 - 0025

Soomekeelne eriväljaanne: Peatükk 11 Köide 8 Lk 0026

Kreekakeelne eriväljaanne: Peatükk 11 Köide 13 Lk 0149

Rootsikeelne eriväljaanne: Peatükk 11 Köide 8 Lk 0026

Hispaaniakeelne eriväljaanne: Peatükk 11 Köide 11 Lk 0187

Portugalikeelne eriväljaanne Peatükk 11 Köide 11 Lk 0187



Nõukogu määrus (EMÜ) nr 2456/78, 19. september 1978, kokkuleppe sõlmimise kohta kirjavahetuse teel, millega muudetakse Euroopa Majandusühenduse ja Šveitsi Konföderatsiooni vahelist lepingut teatavate tollitariifistiku tootekirjelduste kohandamise osas EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: seoses Tollikoostöö Nõukogu 18. juuni 1976. aasta soovitusest tulenevate muudatuste ning teatavate ühisesse tollitariifistikku ja Šveitsi tollitariifistikku tehtavate ühepoolsete muudatustega tuleks Euroopa Majandusühenduse ja Šveitsi Konföderatsiooni vahelises lepingus [1] kohandada teatavaid tollitariifistiku tootekirjeldusi; samuti on vaja muuta eespool nimetatud lepingut selleks, et kehtestada tollitariifistiku tootekirjelduste kohandamise lihtsustatud kord lepinguosaliste tariifides edaspidi tehtavate muudatuste korral, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahelise lepingu muutmist käsitlev kirjavahetuse teel sõlmitud kokkulepe. Kokkuleppe tekst on lisatud käesolevale määrusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 1978. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. september 1978 Nõukogu nimel eesistuja H.-D. Genscher [1] EÜT L 300, 31.12.1972, lk 189. --------------------------------------------------
Euroopa Liidu Teataja L 266 , 27/09/1978 Lk 0001 - 0001

Soomekeelne eriväljaanne: Peatükk 11 Köide 6 Lk 0127

Kreekakeelne eriväljaanne: Peatükk 11 Köide 11 Lk 0130

Rootsikeelne eriväljaanne: Peatükk 11 Köide 6 Lk 0127

Hispaaniakeelne eriväljaanne: Peatükk 11 Köide 10 Lk 0003

Portugalikeelne eriväljaanne Peatükk 11 Köide 10 Lk 0003



Nõukogu Määrus (EMÜ) nr 2213/78, 26. september 1978, Euroopa Majandusühenduse ja Egiptuse Araabia Vabariigi vahelise koostöölepingu sõlmimise kohta EUROOPA ÜHENDUSTE NÕUKOGU võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: tuleks sõlmida Brüsselis 18. jaanuaril 1977. aastal allakirjutatud Euroopa Majandusühenduse ja Egiptuse Araabia Vabariigi vaheline koostööleping, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Egiptuse Araabia Vabariigi vaheline koostööleping. Lepingu tekst on lisatud käesolevale määrusele. Artikkel 2 Euroopa Ühenduste Nõukogu eesistuja edastab lepingu artikliga 51 ettenähtud teate. [2] Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. september 1978 Nõukogu nimel eesistuja J. Ertl [1] EÜT C 133, 6.6.1977, lk 52. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 269 , 27/09/1978 Lk 0001 - 0001

Soomekeelne eriväljaanne: Peatükk 11 Köide 7 Lk 0183

Kreekakeelne eriväljaanne: Peatükk 11 Köide 12 Lk 0184

Rootsikeelne eriväljaanne: Peatükk 11 Köide 7 Lk 0183

Hispaaniakeelne eriväljaanne: Peatükk 11 Köide 11 Lk 0003

Portugalikeelne eriväljaanne Peatükk 11 Köide 11 Lk 0003



Nõukogu määrus (EMÜ) nr 2216/78, 26. september 1978, Euroopa Majandusühenduse ja Süüria Araabia Vabariigi vahelise koostöölepingu sõlmimise kohta, EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: tuleks sõlmida Brüsselis 18. jaanuaril 1977. aastal allakirjutatud Euroopa Majandusühenduse ja Süüria Araabia Vabariigi vaheline koostööleping, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Süüria Araabia Vabariigi vaheline koostööleping. Lepingu tekst on lisatud käesolevale määrusele. Artikkel 2 Euroopa Ühenduste Nõukogu eesistuja edastab lepingu artikliga 49 ettenähtud teate. [2] Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. september 1978 Nõukogu nimel eesistuja J. Ertl [1] EÜT C 133, 6.6.1977, lk 52. [2] Lepingu jõustumise kuupäeva avaldab nõukogu peasekretariaat Euroopa Ühenduste Teatajas. --------------------------------------------------
Euroopa Liidu Teataja L 268 , 27/09/1978 Lk 0001 - 0001

Soomekeelne eriväljaanne: Peatükk 11 Köide 7 Lk 0091

Kreekakeelne eriväljaanne: Peatükk 11 Köide 12 Lk 0091

Rootsikeelne eriväljaanne: Peatükk 11 Köide 7 Lk 0091

Hispaaniakeelne eriväljaanne: Peatükk 11 Köide 10 Lk 0195

Portugalikeelne eriväljaanne Peatükk 11 Köide 10 Lk 0195



Nõukogu määrus (EMÜ) nr 2215/78, 26. september 1978, Euroopa Majandusühenduse ja Jordaania Hašimiidi Kuningriigi vahelise koostöölepingu sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: tuleks sõlmida Euroopa Majandusühenduse ja Jordaania Hašimiidi Kuningriigi vaheline koostööleping, mis allkirjastati Brüsselis 18. jaanuaril 1977, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Jordaania Hašimiidi Kuningriigi vahelise koostöölepingu. Lepingu ja lõppakti tekst on lisatud käesolevale määrusele. Artikkel 2 Euroopa Ühenduste Nõukogu eesistuja edastab lepingu artikliga 48 ettenähtud teate. [2] Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. september 1978 Nõukogu nimel eesistuja J. Ertl [1] EÜT C 133, 6.6.1977, lk 52. [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------